《明堂庆成五首》
宋代·任希夷

合宫三岁缛仪收，太室先期肇自周。
玉瓒黄流躬裸宗，大圭玄冕荐嘉羞。
灵台毕举三千礼，銮路安行十二斿。
导从支归斋殿去，诘朝牡璧对天休。

作者简介：眉州眉山人，徙居邵武，字伯起，号斯庵。任伯雨曾孙。孝宗淳熙二年进士。曾从朱熹学，熹称为开济士。宁宗开禧初，为礼部尚书，奏为周敦颐、程颢、程颐赐谥。进端明殿学士、签书枢密院事兼权参知政事，寻提举临安洞霄宫。卒谥宣献。